|  |
| --- |
| Številka: 0912-8/2017/100 |
| Ljubljana, 5. 2. 2020 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: GRADIVO: Letno poročilo stalne koordinacijske skupine za promocijo Republike Slovenije – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G in [65/14](http://www.uradni-list.si/1/objava.jsp?sop=2014-01-2739)) in prvega odstavka 40. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, 81/03, 109/03, 43/04, 58/04 – popr., 138/04, 35/05, 60/05, 72/05, 112/05, 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10, 17/11, 14/12, 17/12, 23/12, 98/12, 16/13, 18/13, 36/13, 51/13, 59/13, 14/14, 28/14, 43/14, 76/14, 91/14, 36/15, 57/15, 4/16, 44/16, 58/16 in 84/16) je Vlada Republike Slovenije na … seji dne … sprejela naslednji: SKLEPVlada Republike Slovenije se je seznanila z letnim delovnim poročilom stalne koordinacijske skupine za promocijo Republike Slovenije.Stojan TramteGENERALNI SEKRETARPriloga: * Letno poročilo 2019

Sklep prejmejo:* Urad Vlade Republike Slovenije za komuniciranje
* Generalni sekretariat Vlade Republike Slovenije
* Kabinet predsednika Vlade Republike Slovenije
* Ministrstvo za gospodarski razvoj in tehnologijo
* Ministrstvo za zunanje zadeve
* Ministrstvo za kmetijstvo, gozdarstvo in prehrano
* Ministrstvo za izobraževanje, znanost in šport
* Ministrstvo za kulturo
* Ministrstvo za javno upravo
* Urad Vlade RS za Slovence v zamejstvu in po svetu
* Služba Vlade RS za razvoj in evropsko kohezijsko politiko
* Slovenska turistična organizacija
* Javna agencija Republike Slovenije za spodbujanje podjetništva, internacionalizacije, tujih investicij in tehnologije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Kristina Plavšak Krajnc, direktoricaMateja Malnar Štembal, vodja Sektorja za promocijo Slovenije |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| UKOM je na strani upravljalca znamke in koordinatorja promocije prevzel vodenje in organizacijo skupine. Skupina se je v letu 2019 sestala sedemkrat, v skladu z osnovnim namenom skupine so bile prioritetne teme v letu 2019: PSEU 2021, EXPO Dubaj 2020, Slovenska hiša Bruselj in Slovenska hiša Tokio 2020. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:Ustanovitev in delovanje stalne koordinacijske skupine za promocijo Republike Slovenije ne bo imelo finančnih posledic. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:* delovanje občin,
* financiranje občin.
* pristojnosti občin,
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE

Združenju mestnih občin Slovenije ZMOS: NE |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13 in 10/14) javnost ni bila povabljena k sodelovanju, ker gre za predlog sklepa Vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| mag. KRISTINA PLAVŠAK KRAJNC DIREKTORICA  |
|  |

Priloga:

* Letno poročilo

Priloga

**LETNO POROČILO 2019:**

**STALNA KOORDINACIJSKA SKUPINA ZA PROMOCIJO RS**

Stalna koordinacijska skupina za promocijo Slovenije deluje od leta 2017, ustanovljena je bila na pobudo Urada Vlade RS za komuniciranje (UKOM), ki skupino tudi vodi. Osnovni namen skupine je usklajevanje promocijskih aktivnosti države, skupno nastopanje in sodelovanje pri velikih projektih, sistemska promocija Slovenije in povezovanje resorjev, ki se na svojih področjih ukvarjajo tudi s promocijo Slovenije z namenom enotnega, racionalnega in strateško usklajenega nastopa Slovenije v tujini. Skupina skrbi tudi za uveljavljanje nacionalne znamke I feel Slovenia na ključnih področjih.

Delovanje skupine tako omogoča strateško, skrbno načrtovano in usklajeno delovanje različnih državnih organov na področju promocije Republike Slovenije.

Skupina se je v letu 2019 sestala sedemkrat, in sicer: 18. januarja, 21. februarja, 9. aprila, 16. maja, 28. avgusta, 24. oktobra in 10. decembra.

V skladu z osnovnim namenom skupine so bile prioritetne teme v letu 2019: PSEU 2021, EXPO Dubaj 2020, Slovenska hiša Bruselj, Slovenska hiša Tokio 2020.

**Sestava in naloge stalne koordinacijske skupine za promocijo Republike Slovenije**

V Stalno koordinacijsko skupino za promocijo Republike Slovenije so poleg Urada Vlade RS za komuniciranje kot skrbnika nacionalne znamke I feel Slovenia, ki vodi skupino, vključeni predstavniki vseh organov in javnih agencij, ki imajo pristojnosti in naloge na področjih promocije. V letu 2019 je Vlada RS imenovala novo sestavo skupine za promocijo:

* mag. Kristina Plavšak Krajnc, Urad Vlade Republike Slovenije za komuniciranje, vodja;
* Mateja Malnar Štembal, Urad Vlade Republike Slovenije za komuniciranje, namestnica vodje;
* Andreja Slomšek, Kabinet predsednika Vlade Republike Slovenije, članica;
* Goranka Krošelj, Kabinet predsednika Vlade Republike Slovenije, članica;
* Eva Štravs Podlogar, Ministrstvo gospodarski razvoj in tehnologijo, članica, namestnik Jernej Kovač;
* Petra Kežman, Ministrstvo za zunanje zadeve, članica, namestnica Veronika Stabej;
* Luka Kočevar, Ministrstvo za kmetijstvo, gozdarstvo in prehrano, član, namestnica Patrizia De Franceschi Korent;
* mag. Poljanka Pavletič Samardžija, Ministrstvo za izobraževanje, znanost in šport, članica, namestnica Tina Hrastnik;
* mag. Petra Culetto, Ministrstvo za kulturo, članica, namestnica Maja Čepin;
* dr. Breda Mulec, Ministrstvo za javno upravo, članica, namestnik Oliver Butina;
* Olga Belec, Urad Vlade Republike Slovenije za Slovence v zamejstvu in po svetu, članica, namestnik Emil Karajić;
* Saša Jerele, Služba Vlade Republike Slovenije za razvoj in evropsko kohezijsko politiko, članica, namestnica mag. Nataša Kogej;
* mag. Maja Pak, Slovenska turistična organizacija, članica, namestnica mag. Livija Kovač Kostantinovič;
* Ajda Cuderman, Javna agencija Republike Slovenije za spodbujanje podjetništva,

internacionalizacije, tujih investicij in tehnologije, članica, namestnica mag. Anja Erjavec;

* dr. Sonja Kranj Bervar, Stalno predstavništvo Republike Slovenije pri Evropski uniji, članica, namestnica Tina Štrafela;
* mag. Polona Prešeren, Urad Vlade Republike Slovenije za komuniciranje, sekretarka skupine.

Stalna koordinacijska skupina je s sklepom Vlade RS z dne 5. 9. 219 dobila tudi dodatno nalogo za Slovensko hišo Bruselj, in sicer da sprejme elaborat delovanja Slovenske hiše v Bruslju; usmerja in nadzira izvedbo programa Slovenske hiše v Bruslju; spremlja delo vodje; daje soglasje k letnemu programu dela in finančnemu načrtu; potrjuje letno poročilo o delu, ki ga pripravi vodja; daje druge pobude in predloge v zvezi z delovanjem Slovenske hiše.

Prav tako mora stalni koordinacijski skupi za promocijo štirikrat letno o svojem delu poročati generalni komisar RS za svetovno razstavo EXPO Dubaj 2020.

**DOGOVORI STALNE KOORDINACIJSKE SKUPINE V 2019 – PREGLED PO PODROČJIH**

V letu 2019 se je skupina preoblikovala in imela številne izzive, ki jih je prineslo PSEU 2021. Nadaljevali smo tudi prakso usklajenega medresorskega delovanja pri velikih projektih na nacionalni ravni.

1. **PSEU 2021**

Stalna koordinacijska skupina za promocijo Slovenije je bila zadolžena za pripravo in koordinacijo splošno-promocijskega programa v času pred in med predsedovanjem Slovenije Svetu EU.

Proces priprave koncepta programa se je začel januarja z oblikovanjem izhodišč za pripravo programa in temelji na:

- izhodiščih za pripravo in izvedbo predsedovanja Slovenije Svetu EU in okvirnih prioritetah slovenskega predsedovanja (pri čemer so ključni povezovalni elementi trajnostno, vzdržno in zeleno);

- identiteti znamke Slovenije – I feel Slovenia, kot je opredeljena v Priročniku znamke in predstavlja identiteto Slovenije in Slovencev;

- na že izdelanih vsebinah, zasnovah in potencialih; ključni kriterij je trajnostni vidik aktivnosti. V program so vključeni tudi veliki pomembni dogodki, ki se v tem času odvijajo v Sloveniji ali pa je Slovenija država partnerica (SP v smučarskih poletih, Planica 2020, SP v biatlonu, Pokljuka 2021, OI Tokio 2020, EXPO Dubai 2020, Evropska gastronomska regija 2021, Slovenija častna gostja na sejmu otroške literature Bologna 2021, na Frankfurtskem knjižnem sejmu 2022, festival Europa Cantat 2021);

V tujini Slovenija svoje aktivnosti usmeri predvsem na Bruselj in državi, ki sta s Slovenijo v triu, torej Nemčijo in Portugalsko. Pri tem se aktivnosti razdelijo na dogajanje pred in med predsedovanjem.

Program temelji na trajnostnem vidiku in na prepletu različnih področij, ki so povezana v skupno zgodbo, ki govori o Sloveniji kot zeleni, kreativni in pametni državi.

Koncept programa je skupina potrdila na majskem sestanku.

V programu, ki ga je skupina potrdila na sestanku 24. oktobra 2019, KOMPRO pa 5. novembra 2019, so vključeni vsi zgornji elementi in opredeljeni že konkretni dogodki. Promocija Slovenije v okviru PSEU 2021 sloni na konceptu trajnostnega razvoja, zelene in naravi prijazne usmeritve. Osnovna ideja in cilj vseh aktivnosti je, da zgodba o predsedovanju ostane.

Slovenija mora biti na vseh področjih predstavljena enovito, ključni element programa je znamka Slovenije – I feel Slovenia in identiteta znamke, ki temelji na zeleni barvi. To je stična točka promocijskega prepleta v sklopih: zelena, kreativna, pametna, pomemben element bo tudi komuniciranje identitete znamke I feel Slovenia, identiteto Slovencev ter dosežkov Slovenije in njihov prispevek k EU.

**Kulturni dogodki v času PSEU 2021**

Stalna koordinacijska skupina za promocijo RS je potrdila tudi program kulturnih dogodkov v času SPEU 2021, ki ga je pripravilo Ministrstvo za kulturo. Program se osredotoča na vrhunske dosežke tako s področja kulturne dediščine kot ustvarjalnost, skozi preplet tradicionalnega in sodobnega, izpostavlja pa globalno in vizionarsko dimenzijo slovenske kulture. Slovenija bo skozi program predstavila svoje najodličnejše dosežke, z nadgradnjo v novih umetniških prezentacijah in skozi uporabo novih tehnologij. Program temelji na štirih velikih kulturnih dogodkih, ki predstavljajo bogatstvo slovenske dediščine in ustvarjalnosti, tem štirim stebrnim dogodkom pa se bodo pridružili tudi ostali dogodki najrazličnejših umetniških zvrsti, ki bodo v smiselnem prepletu celostno predstavili slovensko identiteto.

1. **SLOVENSKA HIŠA BRUSELJ**

Stalna koordinacijska skupina za promocijo RS je v tem letu svoje pristojnosti razširila tudi program in usmeritve Slovenske hiše v Bruslju, ki od 20. novembra 2019 deluje kot dislocirana enota Veleposlaništva RS v Kraljevini Belgiji.

Slovenska hiša Bruselj je medresorski projekt, v katerem sodelujejo UKOM, MZZ, MK, MGRT (STO in SPIRIT Slovenija), MKGP, MIZŠ. Osnovni namen ustanovitve Slovenske hiše v Bruslju, kot je navedeno v sklepu Vlade RS z dne 26. julija 2019, je »*poenoteno predstavljanje slovenske države, slovenskih ustvarjalnih, znanstvenih, inovacijskih, gospodarskih, umetniških, turističnih, gastronomskih, športnih in drugih dosežkov ter njihovih prepletanj in presečišč na dolgi rok*«. Koncept je trajnosten, kar pomeni, da hiša ostane v Bruslju na daljši rok.

Vodja Slovenske hiše Bruselj je predlog elaborata delovanja hiše pripravila do 31. decembra 2019 in ga poslala v potrditev Stalni koordinacijski skupini za promocijo RS. Resorji so vabljeni tudi k posredovanju prispevkov za prihodnja leta, še zlasti v povezavami s prednostnimi vsebinami predsedovanja Slovenije Svetu EU. Po obravnavi in sprejetju načina delovanja Slovenske hiše v Bruslju na Stalni koordinacijski skupini za promocijo RS sledi priprava programa. Slovenska hiša je primer pilotnega projekta trajnostne promocije RS, v katerega lahko resorji sami prispevajo vsebino, kar je vsekakor odlična priložnost za celovito promocijo Slovenije.

1. **EXPO DUBAJ 2020**

Svetovna razstava EXPO 2020 Dubaj bo potekala od 20. oktobra 2020 do 10. aprila 2021. Republika Slovenija bo sodelovala kot ena izmed 190 držav sveta in ena izmed 83 držav, ki se bodo predstavile s paviljonom, ki ga bodo postavile same. Generalni komisar (op. dr. Robert Drobnič, MGRT) predstavlja in zastopa Republiko Slovenijo pri organiziranju mednarodne razstave EXPO Dubaj 2020, Stalni koordinacijski skupini za promocijo Republike Slovenije poroča štirikrat letno, Vladi Republike Slovenije pa dvakrat letno.

Udeležba RS je smiselna z več vidikov:

* mednarodna prepoznavnost nacionalne blagovne znamke I feel Slovenia in krepitev ugleda Republike Slovenije v svetu,
* povečanje mednarodnega gospodarskega sodelovanja; EXPO Dubaj 2020 bo izrazito mednaroden, v Dubaju živi 200 narodnosti, poleg tega se pričakuje 70% obiskovalcev izven države gostiteljice,
* predstavitev Slovenije kot zelene turistične destinacije z veliko vode,
* v Dubaju bodo zastopane skoraj vse države sveta.

Ključni cilji, ki jih želi doseči Slovenija s sodelovanjem na EXPO Dubaj, so pozicioniranje Slovenije kot trajnostne ter hkrati visoko tehnološke in inovacijske države, povečanje prisotnosti slovenskih izdelkov in storitev tako na trgu ZAE kot na svetovnem trgu in promocija Slovenije kot turistične destinacije.

V tem letu je bila izdelana idejna zasnova slovenskega paviljona, pridobljena licenca za slovenski paviljon s strani organizatorjev EXPO Dubaj, izbran postavljavec slovenskega paviljona, dokončano projektiranje slovenskega paviljona. Za zagotavljanje medijske podpore aktivnostim projekta je bil izbranmedijski partner projekta - STA. Slovenski nacionalni dan bo 8. februarja 2021. V pripravo programa na samem paviljonu se je intenzivno vključila javna agencija SPIRIT Slovenija. Vsebinsko bomo izhajali iz predstavitve prebojnih tehnologij, kjer smo Slovenci odlični, in predstavitve najboljšega, kar prihaja iz Slovenije. Svoj delež pri programu pripravljajo tudi MK in ostali resorji.

Ob koncu decembra 2019 je bilo prevzeto zemljišče slovenskega paviljona, v začetku leta 2020 se predvideva začetek gradnje paviljona, sledilo bo dokončanje postavitve paviljona, dobava opreme in opremljanje paviljona, postavitev stalne razstave, priprava in dokončanje 6-mesečnega programa za obiskovalce in za podjetja, aktivno sodelovanje na otvoritveni slovesnosti 20. oktobra 2020 in izvajanje predstavitve v paviljonu od 20. oktobra dalje.

1. **SLOVENSKA HIŠA OI TOKIO 2020**

Že ob igrah v Pjongčagu 2018 so OKS, MGRT in MIZŠ podpisali pismo o nameri o nadaljevanju sodelovanja pri predstavitvah Slovenije v okviru olimpijskih hiš na igrah v Tokiu 2020 in Pekingu 2022. Osnovna ideja je bila, da se koncept hiše iz Pjongčanga, ki je bil zastavljen izjemno domišljeno in v skladu s temeljnimi smernicami nadaljuje tudi na nadaljnjih igrah.

Slovenska hiša bo domovala na odlični lokaciji v najbolj znanem nakupovalnem in kulinarično-zabaviščnem okrožju Ginza. OKS je že podpisal pogodbo za najem prostora, pri vsebinski zasnovi pa sodelujejo tudi UKOM, STO, SPIRIT in nekateri drugi resorji,. Projekt povezuje tako športni kot tudi promocijski, gospodarski in medijski del. TV Slovenija bo v Slovenski hiši imela tudi svoj studio.

1. **SMUČARSKA PRVENSTVA**

Smučarska zveza Slovenije (SZS) se je na državo obrnila s predlogom za sodelovanje na treh prvenstvih, ki bodo v prihodnjih letih v Sloveniji: v Planici 2020 (svetovno prvenstvo v smučarskih poletih), na Pokljuki 2021 (svetovno prvenstvo v biatlonu) in v Planici 2023 (svetovno nordijsko prvenstvo). Vlada RS je podala soglasje k vsem trem kandidaturam za prvenstva, resorji in SZS pa so uskladili posebne promocijske vidike doma in v tujini (od promocije svetovnih prvenstev v ciljnih državah, podpora in promocija ob podpori celotne DKP mreže, vabila visokim tujim gostom, podjetnikom, novinarjem – zagotavljanje mednarodne udeležbe).

Ocenjena gledanost prvenstev preko prenosov je pol milijarde ljudi, število obiskovalcev pa organizatorji ocenjujejo na 400 tisoč. Gre za ene večjih športnih dogodkov v Sloveniji.

S pomočjo prvenstev se lahko Slovenija v svetu pokaže kot inovativna država z visoko ravnjo organizacijsko-izvedbenega znanja, sposobnostmi in odgovornostmi na družbenem in gospodarskem področju, kot turistična destinacija in infrastrukturno dobro opremljena država.

Stalna koordinacijska skupina za promocijo RS se je v luči sistemske promocije države v povezavi z vsemi prvenstvi zavzela za pripravo komunikacijskega načrta, natančno ovrednotenje vlog partnerjev na strani države. Vključenih je več resorjev: MIZŠ, MGRT (STO in SPIRIT Slovenija), UKOM, MOP, MZ, MNZ, MORS, MZI, SVRK

1. **RAZNO**

- Evropsko prvenstvo v odbojki 2019: Med 12. in 26. septembrom je v Sloveniji in treh drugih državah potekalo evropsko prvenstvo v odbojki, polfinale je bilo v Ljubljani, finale v Parizu. Na vseh prizoriščih v vseh državah, ki so soorganizatorice, je bila prisotna tudi Slovenija z znamko I feel Slovenia, na finalni tekmi v Parizu se je Slovenija predstavljala še dodatno. Podporo na strani države je zagotovila tudi Stalna koordinacijska skupina za promocijo Slovenije.

- Partnerstvo z Dallas Mavericks: UKOM, STO, SPIRIT in MZZ so se dogovorili za partnerstvo s košarkarskim klubom Dallas Mavericks, v katerem igra Luka Dončić. To nam v obdobju od marca 2020 do zaključka leta zagotavlja pojavnost znamke I feel Slovenia na domačih tekmah ekipe, družbenih medijih in drugih kanalih komuniciranja kluba. 11. marca bo tekma moštev Dallas Mavericks and Denver Nuggets potekala pod okriljem in v podobi znamke I feel Slovenia, naslednji dan pa bo organizirana še poslovna konferenca med slovenskimi in ameriškimi podjetji.

- Europa Cantat: Julija 2021 bo v Sloveniji 21. festival Europa Cantat, ki je največji zborovski festival v Evropi. Poteka pod okriljem Evropske zborovske zveze ECA-EC in privabi udeležence iz celega sveta. Festival smo povezali z različnimi resorji, vključen bo tudi v program promocije v čas PSEU 2021.

- Kolesarska dirka Po Sloveniji: Organizatorji kolesarske dirke Po Sloveniji so predstavili dirko, ki v Sloveniji poteka vsako leto. Dirka je eden največjih promocijskih produktov, prenos na Eurosport se je že izkazal za veliko priložnost za promocijo. Kolesarska dirka promovira zeleno mobilnost, je najbolj zelena oz. trajnostna dirka, ki privabi veliko zanimanje tujih javnosti. Resorji se vključijo glede na svoje zmožnosti.

1. **SKLEP**

Stalna koordinacijska skupina za promocijo deluje tretje leto in leto 2019 je bilo zaradi izzivov in priložnosti, ki jih prinašajo veliki mednarodni dogodki in priprave na predsedovanje Slovenije Svetu EU prelomno.

Izkazalo se je, da je skupno in enotno delovanje različnih resorjev ključno za uspešno in učinkovito predstavitev države, tako z vidika enotne promocije države in skupnih smernic in racionalizacije sredstev kot tudi z vidika upravljanja nacionalne znamke I feel Slovenia.

Projekti, obravnavani v letu 2019, temeljijo na znamki I feel Slovenia in njeni identiteti in komunicirajo enotno sporočilo o Sloveniji kot zeleni, kreativni, pametni in trajnostno usmerjeni državi.